**Kagu-Eesti programmi avakoosolek**

**Aeg ja koht:** 13.06.2018, Otepää

**Kutsutud:** KOV arendusspetsialistid ja maakondlike arendusorganisatsioonide esindajad

**Korraldajad:** Rahandusministeeriumi regionaalarengu osakond ja maaeluministeeriumi maaelu arengu osakond

**Kokkuvõte:**

Kohtumise alguses toimunud lauaringis oli kõigil KOVidel ning maakondlikel arendusorganisatsioonidel võimalus välja tuua need tegevussuunad ja eesmärgid, millele KOV arengukavas/maakonna arengustrateegias kõige enam tähelepanu pööratakse.

Lauaringi lähtepunktiks olid Kagu-Eesti tegevuskava 2015-2020 visioonis välja toodud aspektid:

* kultuuri ja loodust väärtustav ja väärindav elu- ja töökeskkond;
* tugev konkurentsivõimeline majandustegevus, tulus ettevõtlus;
* hea mainega turismisihtkoht;
* piiriregiooniks olemisega kaasnevate võimaluste kasutamine;
* hästi tasustatud töökohad;
* kvaliteetne ja mitmekesine gümnaasiumi- ja kutseharidus;
* rahvaarvu vähenemise pidurdumine.

Arutelu käigus lisati veel järgmisi eesmärgipüstitusi:

* nutikas väike ettevõtlus;
* kodukohta väärtustavad noored/ noori väärtustav kodukoht;
* kohalikel inimestel hea elada;
* ühise tegevuse edendamine ja koostöö.

Rohkem tähelepanu pälvisid ettevõtluse ning noortega seotud teemad. Ettevõtluse teemadel jäid kõlama järgmised mõtted:

* teatav konflikt on kultuuri ja loodust väärtustava ja väärindava elu- ja töökeskkonna ning tugeva konkurentsivõimelise majandustegevuse vahel. Suur vs väike. Eelkõige vajalik piirkonnas maakonna arengustrateegias täpsustada, millist tüüpi ettevõtlust tahetakse piirkonnas arendada;
* kohati probleemiks ettevõtjate järelekasv – paljude tänaste ettevõtjate algsed eesmärgid (pakkuda perele paremat äraelamist) saavutatud, puudub motivatsioon ettevõtte edasiseks arenguks, samas puudub ka soov/võimalus äri juhtimine kellelegi edasi anda;
* turism on kasulik piirkonna mainele ja annab inimestele võimaluse luua iseenda jaoks töökoht. Samas ei ole KOV seisukohast suurt maksutulu toov valdkond;
* eraldi tähelepanu võiks pöörata pere- ja mikroettevõtetele;
* märksõnad „loodus“, „mahe“, „roheline“ vaja sidustada maakonna arengustrateegias tervikuks, anda neile selge roll piirkonna arengus (seal, kus prioriteediks);
* ettevõtluse arendamisele on suunatud mitmed muud rahaallikad – PATEE, Leader-toetused, Setomaa arengu programm, regionaalsete kompetentsikeskuste toetus, PKT investeeringud, Eesti-Läti ja Eesti-Vene programmi taotlusvoorud jne. Kagu-Eesti programmi kontekstis vajalik leida kõiki maakondi ühendavad seni katmata vajadused.

Noortega seotud teemad:

* vajalik arendada laiemalt noorte ettevõtlikkust/aktiivsust (võimalused PATEEs loodud);
* anda noortele võimalus õpinguteks ja kogemuste saamiseks piirkonnast ära minna, aga siduda nad õpingute ajal piirkonnaga, et luua eeldused tagasitulekuks;
* noortele oluline piirkonna maine ning kaasatus piirkonna arengusse (sh programmist neile suunatud tegevuste väljatöötamisse;
* noortega seotud teemaks eluasemete olemasolu, mis võimaldaks noortel tagasi tulla.

Hästi tasustatud töökohtadega seoses sai palju tähelepanu kaugtöö soodustamine:

* luua Kagu-Eestile parima kaugtööd võimaldava piirkonna maine;
* pakkuda keskustes väga uuenduslikke kaugtööpindu IT-sektori ettevõtetele ning diginomaadidele (kaugtöö 2.0), kasutada seda ära mainekujunduses (suunatud sihtgruppidele, kellele endises vallamajas asuv „kuubik“ ei ole kutsuv lahendus);
* olulise tähtsusega hea tasemega internetiühenduste olemasolu (MKMil töös)
* kaugtöö soodustamine ei pea tähendama tingimata kaugtöökeskuste massilist rajamist, seda võimalust saab ka muul moel paremini teadvustada.

Mitmed KOVid tõid välja ka piiriregiooniks olevate võimaluste senisest paremat ärakasutamist kui olulist arenguvõimalust. Ühise tegevuse edendamise ja suurema koostöö vajadust toodi välja nii sektorite omavahelise koostöö vaates kui ka piirkonnapõhiselt.

Inimestele heade elamistingimuste pakkumisel rõhutati:

* kogukondade tugevust ja aktiivsust;
* kolemajade probleemi lahendamise vajalikkust;
* ühenduste olulisust – juurdepääsuteede kvaliteeti ning vajadust rakendada uuenduslikke transpordilahendusi (nt sõidujagamine);
* hajaasustuse programmi (ja tegevustiku) laiendamise vajadust. Osa KOVe, kus probleem teravam/rohkem teadvustatud, on ise rakendanud täiendavaid toetusmeetmeid (Võru vald).
* kogukonnateenuste toimimiseks on oluline MTÜde suutlikkuse parandamine, et neil oleks võimekus lisaks ühis- ja vabaajategevuste korraldamisele osaleda ka sotsiaal- ja muude teenuste pakkumisel (RMil plaanis sügisel käivitada koolitus- ja nõustamisprogramm avalike teenuste osutamise soodustamiseks omavalitsuste ja kodanikuühenduste koostöös. Programmi eesmärk on omavalitsuse ametnike ja töötajate ning teenuseid osutavate kodanikuühenduste töötajate teadmiste ja osakuste tõus avalike teenuste osutamise valdkonnas, kus omavalitsus delegeerib teenuse osutamise kodanikuühendusele).

**Kokkulepped**

1. Arutelu kokkuvõtteks lepiti kokku keskenduda ettevõtluse ja noorte teemadele (hoides seejuures pildis ka eluaseme kättesaadavuse, kaugtöö ja piirkonna maine aspekte). Seejuures on oluline analüüsida, millised on olemasolevad toetusvõimalused, millised on nendega katmata ühised vajadused või nende toimimise kitsaskohad ning pakkuda välja uuenduslikke lähenemisi, mis tooks senisest paremaid tulemusi.
2. Järgmine arutelu Kagu-Eesti programmi üle toimub augustis KOV juhtidega.
3. Septembris korraldatakse arutelud piirkonna noortega.
4. Oktoobris ettevõtlusnädala raames on võimalik kaasata arutellu ettevõtjad.
5. Rahandusministeeriumi poolseks kontaktiks on Kaire Ööbik, maaeluministeeriumi kontaktiks Anneli Kimmel. Piirkonna poolt aitavad programmi väljatöötamist ning kohtumisi noorte ja ettevõtjatega korraldada maakondlikud arendusorganisatsioonid.